Vastavalt Riigimetsa Majandamise Keskuse ja Eesti Laskesuusatamise Föderatsiooni koostöölepingule toetab RMK metsandustudengitest laskesuusatajate ettevalmistust kahe aasta jooksul 200 000 krooniga. Leping näeb omakorda ette laskesuusatamise föderatsiooni abi metsameeste talinädalate ja laskesuusatreeningute korraldamisel, samuti aitab  föderatsioon RMK-l läbi viia 2001. aasta veebruaris Otepääl toimuva metsameeste rahvusvahelise suusatamisvõistluse.